Antonov

Antonov () – Ukrainos orlaivių gamintojas. Valstybinė komercinė įmonė. Iš viso „Antonov“ pagamino virš 22 tūkst. orlaivių.

 Istorija 
Įmonė, pradžioje kaip atskirasis konstruktorių biuras Nr. 153 (rus. ОКБ-153) buvo įkurta 1946 m. Novosibirske. Jos vyriausiu konstruktoriumi buvo paskirtas aviakonstruktorius, mokslų daktaras Olegas Antonovas. 1952 m. Antonovo konstruktorių biuras buvo atskirtas nuo Novosibirsko aviacijos gamyklos ir perkeltas į Kijivą. 1959 m. įmonė įsikūrė naujai statomame Hostomelio aerodrome.

Sovietinės aviacijos pramonės sistemoje „Antonov“ specializavosi transportinių ir videtinių bei regioninių lėktuvų kūrime. XX a. šeštame – devintame dešimtmečiais „Anotonov“ sukūrė keliolika lengvųjų (An-28), vidutinių (An-26/32, An-72/74, An-8, An-10/12), sunkiųjų (An-22) bei supersunkiųjų (An-124 „Antei“, An-225 „Mrya“) transportinių lėktuvų bei keletą keleivinių (An-24) modelių, varomų tiek turbosraigtiniais, tiek ir reaktyviniais varikliais. Beveiki visi sovietmečiu sukurti „Antonov“ lėktuvai buvo statomi pagal tą pačią – aukštasparnio monoplano schemą.miniatiūra|An-140„Antonov“ konstruktorių biuras užsiiminėjo tik orlaivių kūrimu ir bandymu, serijinę gamybą paprastai vykdė kitos įmonės, pvz. Kijive įkurta gamykla „Aviant“, Saratovo aviaicjos gamykla ir t. t.

Iki 1960 m. „Antonov“ projektavo bei gamino ir sklandytuvus.miniatiūra|Troleibusas Kyiv-12

Sovietų Sąjungos egzistavimo pabaigoje, ieškodama būdų išgyventi įmonė pradėjo gaminti ir kitokią produkciją – troleibusus Kiev-12, taip pat surinkinėjo tramvajus (LT-10A), lengvuosius traukinius RADAN. SSRS egzistavimo pabaigoje buvo pradėtas kurti įmonės naudotų tradicinių schemų neatitinkantis (žemasparnis) modernus tolimų nuotolių avialaineris An-218, kurio užbaigimui pritrūkus lėšų 2007 m. projektas buvo nutrauktas.

Po Ukrainos nepriklausomybės paskelbimo įmonė buvo nacionalizuota ir tarp valstybine įmone. Iki XXI a. antrojo dešimtmečio pradžios „Antonov“ vystė įvairiapusę veiklą – aptarnavo ir modernizavo anksčiau savo pagamintus lėktuvus (An-2, An-24/26, An-30/32, An-72/74, An-124), mėgino kurti naujus modelius (An-140, An-148, An-158, An-170), teikė transporto paslaugas. 2009 m. įmonė „Aviant“ buvo prijugnta prie „Antonov“. Tais pačiais metais joje pagamintas pirmasis An-148.miniatiūra|Lietuvos KOP An-26Įsitvirtinimo bandymai Vakarų rinkose, išskyrus pervežimo paslaugas buvo nesėkmingi, todėl pagrindinėmis rinkomis tapo besivystančios šalys, Afrika, Artimieji Rytai, Pietų Amerika. Po 2014 m. Rusijos invazijos į Ukrainą įmonė nutraukė ryšius su partneriais Rusijoje, dėl ko faktiškai nutrūko modelių An-148 ir An-158 gamyba. Iki 2022 m. Rusijos agresijos buvo dedamos pastangos šią gamybą atnaujinti Ukrainoje.

2015 m. gegužės 12 d. „Antonov“ valdymą šalies ekonomikos ir prekybos ministerija perdavė gynybos pramonės koncernui „Ukroboronprom“. 2018 m. Ukrainos „Ukroboronprom“ pranešė apie ketinimus sivienyti visas šalies gynybos pramonės įmones į vieną koncerną. Į jį turėjo įeiti ir „Antonov“.

1989 m. įmonė įkūrė savo transporto aviakompaniją – „Antonov Airlines“, kuri specializuojasi didelių, sunkių ir negabaritinių krovinių pervežime, tam daugiausiai naudojami „Antonov" konstrukcijos An-124, taip pat jai priklausė ir An-225.

Atkūrus nepriklausomybę Lietuvos karinės oro pajėgos iš sovietinės aviakompanijos „Aeroflot“ Lietuvos padalinio perėmė tris transporto lėktuvus An-26, kuriuos su registracijos numeriais 03, 04 ir 05 Lietuvos kariškiai eksploatavo iki XXI a. antrojo dešimtmečio pabaigos. Taip pat Lietuvos KOP, Lietuvos krašto apsaugos savanorių pajėgos naudojo keletą An-2.

 Aerodromai 
miniatiūra|Antonovo oro uostas
Įmonei priklauso šiaurės vakariniame Kijivo pakraštyje esantis Hostomelio oro uostas (IATA kodas GML, ICAO kodas UKKM), gavęs O. Antonovo vardą ir šiaurės rytiniame Kijivo pakraštyje esantis Sviatošino aerodromas (ICAO kodas UKKT), kuriuose yra įmonės gamybos, testavimo ir remonto padaliniai, taip pat Charkivo aviacijos gamykla.

2022 m. vasario mėn. pradėtos karinės invazijos elementą – Kijivo užgrobimą Rusijos kariuomenė planavo vykdyti per „Antonov“ koncernui priklausantį Hostomelio oro uostą, kurį buvo numatyti paversti įsiveržusios kariuomenės baze, iš kurios būtų vykdomas tolimesnis Kijivo puolimas.Patrick J. McDonnell (10 April 2022). "Russia lost the battle for Kyiv with its hasty assault on a Ukrainian airport". LA Times.  Ukrainos karinės pajėgos, nors ir nežinojusios apie šį planą, sugebėjo atsilaikyti, numušti keletą tūpusių Rusijos karinių transporto lėktuvų ir, po keletą dienų trukusių mūšių – išstumti užpuolikus."Ukrainian Troops Retake Key Airport From Russian Paratroopers". coffeeordie.com. 25 February 2022."Ukrainian army fires BM-21 rockets at Hostomel airport held by the Russian special forces". Army Recognition. 26 February 2022.Trimble, Steve. "Bloody Day in Ukraine Ends With Russian Advances, Setbacks". Aviation Week & Space Technology. ISSN 0005-2175. OCLC 960324865.Cooper, Tom (25 February 2022). "Russian Heliborne Assault on Antonov / Hostomel Airport seems to have Failed". The Aviation Geek Club.

 Orlaiviai 
miniatiūra|An-2
Vienu sėkmingiausiu įmonės kūriniu tapo 1947 m. sukurtas biplanas „Antonov An-2“. Iki 1960 m. jis gamintas Ukrainoje, vėliau – iki 2002 m. – Lenkijoje bei Kinijoje, kur iš viso buvo pagaminta apie 18 tūkst. vienetų. Pasak Gineso rekordų knygos, šiam lėktuvui 45 metus priklausė ilgiausios gamybos trukmės rekordas.Gordon,Yefim & Komissarov, Dmitry. “Antonov An-2”. Midland. Hinkley. 2004.  

1965 m. pradėjo gaminti sukūrė vieną didžiausių to meto transportinių lėktuvų – keturmotorį turbosraigtinį An-22. Netrukus buvo sukurta ir branduoline energija varoma šio lėktuvo versija (branduolinis reaktorius ir keturi elektros varikliai), kuri praktikoje nebuvo išbandyta.miniatiūra|An-225 su kosminiu laivu „Buran“1988 m. buvo sukurtas supersunkusis transportinis lėktuvas „Antonov An-225“. Tokio lėktuvo paskirtis – tarnauti kaip transporto sistema, skirta daugkartinio panaudojimo kosminio laivo „Buran“ projektui. Pagrindinė „An-225“ funkcija – skirtingų raketų nešėjų bei kosminio laivo komponentų transportavimas iš gamybos ir surinkimo vietų į paleidimo vietą. Taip pat lėktuvas buvo skirtas daugkartinio panaudojimo kosminio laivo pargabenimui į kosmodromą tais atvejais, kai erdvėlaivis nusileidžia atsarginiuose aerodromuose. Lėktuvas „An-225“ buvo sunkiausias ir didžiausios keliamosios galios lėktuvas, pakilęs į orą. Vienintelis lėktuvas, pagal sparnų mojį lenkiantis „An-225“, yra „Hughes H-4 Spruce Goose“, kuris į orą pakilo tik vieną kartą. Šis lėktuvas pasiekė daug pasaulio rekordų, tarp kurių ir keliamoji galia. 1989 m. kovo 22 d. lėktuvas atliko unikalų skrydį su 156,3 t svorio kroviniu, kurio metu buvo pagerinti 110 aviacijos rekordų. 2009 m. rugpjūčio 16 d. šis orlaivis perskraidino 189 t svorio krovinį ir pasiekė naują pasaulio rekordą.Frankfurt-Hahn Airport sets world record 2022 m. „An-225“, stovėjęs remonto angare Hostomelyje, buvo sunaikintas per Antonovo oro uosto mūšį.Jack Guy (2022). World’s largest plane destroyed in Ukraine. edition.cnn.com"Russians destroy An-225 "Mriya", it will be restored at the expense of the occupant". ukroboronprom. 27 April 2022.

 Sąrašas 
OrlaivisPavadinimasPirmasis skrydisPastabosA-91948sklandytuvasA-10sklandytuvasA-111958-05-12sklandytuvasA-131958sklandytuvasA-151960-03-26sklandytuvasA-40Krylaty Tank1942-09-02tankui skirtas planerisAn-2Kukuruznik1947-08-31vienmotoris daugiafunkcis biplanasAn-2-100Kukuruznik2013-07-10Modernizuotas An-2 variantas su dyzeliniu varikliu.An-31980-05-13turbosraigtinė An-2 versijaAn-41951-07-31plūdinis An-2 variantasAn-6Meteo1948-03-21Meteorologinis lėktuvas An-2 pagrinduAn-81956-02-11vidutinis karinis transportinis lėktuvasAn-10Ukraina1957-03-07vidutinis keleivinis turbosraigtinis lėktuvasAn-11Sklandytuvo A-11 variantasAn-121957-12-16vidutinis karinis transportinis lėktuvas, An-10 pagrinduAn-131962lengvasis lėktuvas sklandytuvo A-13M pagrinduAn-14Pchelka1958-03-14lengvas dvimotoris keleivinis lėktuvasAn-16nutrauktasprailgintas An-10 variantasAn-20nutrauktassunkusis transportinis lėktuvas, atsisakyta pradėjus kurti An-22An-20nutrauktasmokymų lėktuvas, konkurentas Jak-30 ir L-29An-22Antei1965-02-27sunkusis transportinis lėktuvasAn-241959-10-20dvimotoris turbosraigtinis avialainerisAn-261969-05-21dvimotoris turbosraigtinis transporto lėktuvas, An-24 modifikacijaAn-281974-09-01lengvas dvimotoris keleivinis lėktuvas, An-14 modifikacijaAn-30nutrauktasAn-14 modifikacijaAn-301967-08-21An-24 modifikacija, skirta fotografavimui ir kartografavimuiAn-321976-07-09An-26 variantas, skirtas karštam aukštikalnių klimatųAn-341961-09-04Pradinis An-24T pavadinimasAn-381994-06-28dvimotoris turbosraigtinis lengvasis transporto lėktuvas, prailginta An-28 versijaAn-40nutrauktaskarinis transporto lėktuvas, An-12 modifikacijaAn-42nutrauktasAn-40 variantas su paviršinio sluoksnio valdymo įrangaAn-44nutrauktasAn-24 transportinio varianto projektasAn-50nutrauktasavialaineris An-24V pagrinduAn-51nutrauktascivilinis stūmoklinis bendrosios paskirties lėktuvasAn-52nutrauktaslengvasis stūmoklinis lėktuvasAn-60nutrauktasSTOL karinis transportas, panaudojantis Koandos efektą, vėlaiau tapo An-72/An-74An-701994-12-16sunkusis karinis transporto lėktuvas, skirtas pakeisti An-12An-711985-07-12oro erdvės kontrolės (AWACS) lėktuvas An-72 pagrinduAn-72Cheburashka1977-08-31trumpo nuotolio pakilimo ir tūpimo (STOL) transporto lėktuvasAn-74Cheburashka1983-11-29civilinis An-72 variantas; variantas su varikliai žemiau sparnų vadinamas An-74TK-300An-77Vakaruose pagaminta avionika ir varikliais modernizuotas An-70 variantasAn-80nutrauktasAvialaineris An-72/An-74 pagrinduAn-91nutrauktasDvimotoris monoplanas Cessna 310 pagrinduAn-102lengvasis žemės ūkio lėktuvasAn-122nutrauktastolimesnė An-22 evoliucijaAn-124Ruslan1982-12-26strateginis transporto lėktuvas, didžiausias serijiniu būdu gamintas orlaivisAn-126nutrauktassunkusis transporto lėktuvasAn-1322017-03-21transporto lėktuvas An-32 pagrindu. Vystymas nutrauktas 2019An-1401997-09-17trumpųjų nuotolių turbosraigtinis lėktuvas, skirtas pakeisti An-24An-1482004-12-17regioninis reaktyvinis lėktuvas, skirtas 68–85 keleiviamsAn-1582010-04-28prailginta An-148 versija, skirta 99 keleiviamsAn-168verslo lėktuvas An-148 pagrindu; pervadintas An-148-300An-170prailgintas An-70An-171jūrinis patrulinis lėktuvas An-170 pagrinduAn-174nutrauktaspadidintas An-74 variantas su varikliais po sparnaisAn-1782015-05-07karinis transporto lėktuvas An-158 pagrinduAn-180nutrauktasvidutinio dydžio propelerinis reaktyvinis lėktuvas, skirtas 175 keleiviamsAn-181Handiworkeksperimentinis lėktuvas su retu kanaliniu sparnuAn-188transporto lėktvas An-70 pagrinduAn-218nutrauktasplačiafiuzeliažis avialainerisAn-225Mriya1988-12-21Strateginis transporto lėktuvas An-124 pagrinduAn-248Avialaineris An-225 pagrindu, turėjęs konkuruoti su Airbus A380An-318nutrauktasTrimotoris reaktyvinis keleivinis lėktuvas, turėjęs konkuruoti su DC-10 ir L-1011 TriStarAn-325nutrauktasAn-225 variantas su aštuoniais varikliais, raketų paleidimo platformaAn-418nutrauktasAn-124 avialainerio variantasAn-7141970-10-20An-14 modifikacija su pagalvės tipo važiuokleAn-Be-20nutrauktasMažas trimotoris keleivinis lėktuvas, skirtas pakeisti Li-2, Il-12 ir Il-14, sukurtas kartu su Beriev. Projektas nutrauktas konkursą laimėjus Jak-40.An-BK-1Gorlitsa2017-11-08daugiafunkcis bepilotis orlaivisDT-5/8nutrauktasdvimotoris transportinis lėktuvasE-1531948skraidanti lėktuvo „M“ laboratorija, beuodegis lėktuvasGPSmažas dvimotoris lėktuvasOKA-38Aist1939Fieseler Fi 156 kopijaLi-2Vaukštuminė skraidantis laboratorija, Lisunov Li-2 modifikacijaMMashanutrauktasreaktyvinis naikintuvasNnutrauktasdvimotoris turbosraigtinis avialaineris An-8 pagrinduPnutrauktasdvimotoris reaktyvinis avialaineris An-8 pagrinduRnutrauktasdvimotoris turbosraigtinis avialaineris An-8SKVPartizanskiiAn-14 prototipasT-2MMaverickultralengvasis lėktuvas aeroklubams ir specialiosioms pajėgomsVPUtkaeksperimentinis transportinis sklandytuvasYunutrauktassunkusis transportinis lėktuvas

 Šaltiniai 

Kategorija:Ukrainos orlaivių gamintojai